Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Yowano Muka-kumbapachisa mwambulila vatu (1-8)
-
Yesu navamumbapachisa (9-11)
-
Yesu navamweseka kuli Satana (12, 13)
-
Yesu mwaputuka kwambulula muNgalileya (14, 15)
-
Mwasanyika tumbaji vakulivanga (16-20)
-
Mwalovola vashipilitu vavapi (21-28)
-
Yesu mwoka vatu vavavulu muKapelenau (29-34)
-
Mwalomba kwauka wenyi (35-39)
-
Muka-mbumba navamuka (40-45)
1 Hano hakiko hanaputukila mujimbu wamwaza waYesu Kulishitu, MwanaKalunga:
2 Nge muze vasoneka mumukanda wakapolofweto Isaya ngwavo: “(Talenu! Nangukatuma muluwa wami kulutwe lwove, ikiye mwakakuwahishila jila.)+
3 Mutu ali nakutambakana mupambo ngwenyi: ‘Wahisenu jila yaYehova. Ololenu jijila jenyi.’”+
4 Yowano Muka-kumbapachisa apwile mupambo, nakwambulula vyalumbapachiso luze lwapwa chinjikizo chakusolola kupihilila nakwalumuka nakukonekela jishili.+
5 Ngocho vatu vosena vamungalila yaYuleya navatu vosena vaze vatwaminenga muYelusalema vayilenga kuli ikiye, kaha avambapachishilenga muKalwiji Yotau, nakulitavila hatoma jishili javo.+
6 Jino Yowano avwalilenga uvwalo wamangona avangamela, namuhya wachikapa mumbunda yenyi.+ Kaha alilenga vambimba nauchi wamuchipapa.+
7 Ambulilenga ngwenyi: “Munyima yami muli nakwiza mutu nanguhambakana ngolo. Ami kangwatelemo kunongama nakukasununa mihya yamendelo enyiko.+
8 Ami ngunamimbapachisa mumeya, oloze ikiye mwakamimbapachisa nashipilitu yajila.”+
9 Jino chasolokele hamakumbi aze, Yesu ejile kufuma kuNazaleta yakuNgalileya, kaha Yowano amumbapachishile+ muKalwiji Yotau.
10 Kahomu afumine mumeya, amwene melu nawasokoloka, kaha amwene shipilitu nayifuma mwilu nge liyembe nakuwila hali ikiye.+
11 Kaha mwilu mwafumine lizu, ngwavo: “Ove uMwanami, yove ngwazanga, ngunakwivwila kuwaha.”+
12 Hahaze vene shipilitu yamukatwile nakumutwala mupambo.
13 Ngocho apwilenga lika mupambo hamakumbi 40 nakumweseka kuli Satana.+ Kaha apwilenga natunyama vamuchipapa, oloze vangelo vapwile nakumuzachila.+
14 Jino omu Yowano valingile hivanamukase lyehi, Yesu ayile kuNgalileya+ nakwambulula mujimbu wamwaza waKalunga+
15 ngwenyi: “Lwola vatongola lunahete, kaha Wangana waKalunga unapandama kwakamwihi. Pihililenu nakwalumuka,+ fwelelenu mujimbu wamwaza.”
16 Omu apwile nakutambuka kwakamwihi naKalungalwiji waNgalileya, amwene Shimona naAndelei+ ndumbwaShimona vali nakufuta moji avo mukalungalwiji,+ mwomwo vapwile vaka-kuta vaishi.+
17 Ngocho Yesu ambile kuli vakiko ngwenyi: “Ngukavangizenunga, kaha nangumilingisa kupwa muvaka-kuta vatu.”+
18 Hahaze vene vasezele moji avo, vamukavangijile.+
19 Kahomu ayile kulutwe chindende, amwene Yakova mwanaZevete nandumbwenyi Yowano. Vapwile muwato nakuhongela moji avo,+
20 kaha hahaze vene avasanyikile. Ngocho vasezele sevo Zevete muwato navatu vakukumuna, kaha vamukavangijile.
21 Kaha vayile kuKapelenau.
Omu yahetele Sambata, engilile musunangonga nakuputuka kunangula.+
22 Kaha vatu valikomokelele mujila anangwililengamo, mwomwo apwile nakuvanangula nge mutu ukwechi ngolo, keshi ngana mwavaka-kusonekako.+
23 Halwola vene luze, musunangonga yavo mwapwile mutu uze apwile nashipilitu wamupi, kaha atambakanyine ngwenyi:
24 “Ove Yesu wakuNazaleta, vyuma muka uli nakusaka kuli etu?+ Uno wezanga nakutunongesa tahi? Ngunakutachikiza kanawa, ove yove Ou Wajila waKalunga.”+
25 Oloze Yesu atenukilile uze shipilitu wamupi ngwenyi: “Hola kulu, lovoka muli ikiye!”
26 Kahomu alingile uze shipilitu wamupi natunyisa lyehi uze mutu nakuteta nalizu lyakukanguka, alovokele muli ikiye.
27 Kaha vatu vosena valikomokelele chikuma, ngocho vaputukile kulihwojola ngwavo: “Chuma muka echi? Echi hikunangula chachihya! Ali nangolo jakutenukila navashipilitu vavapi, kaha vali nakumwononoka.”
28 Ngocho mujimbu wachuma alingile watanjile washiwashi kuvihela vyosena vyamungalila yaNgalileya.
29 Jino valovokele musunangonga nakuya nakwingila muzuvo yaShimona naAndelei. Vayile hamwe naYakova naYowano.+
30 Jino nayewenu yaShimona+ asavalile, apwile nakuviza musongo wachishika. Kaha hahaze vene vamulwezele vyakuviza chenyi.
31 Ayile kuli ikiye, amukwachile kulivoko nakumukatula, ngocho chishika chakumine. Kaha aputukile kuvazachila.
32 Omu kwalingile hikunatoko lyehi, likumbi nawa hilinalauka lyehi, vatu vaputukile kumunehela vatu vosena vaze vapwile nakuviza navaze vapwile navandemone.+
33 Kaha vatu vosena vamunganda yize valihomenene kuchikolo.
34 Ngocho okile vatu vavavulu vaze vapwile nakuviza misongo yeka nayeka.+ Alowele nawa vandemone vavavulu, oloze ketavishile vandemone vahanjikeko, mwomwo vamutachikijile ngwavo ikiye Kulishitu.
35 Lichako nachimenemene, muze pulundundu, akatukile nakulovoka haweluka, ayile kuchihela kwakuhona vatu, kaha aputukile kulomba kuze.+
36 Oloze Shimona navaze apwile navo vayile nakumutonda,
37 kaha vamuwanyine. Vambile kuli ikiye ngwavo: “Vatu vosena vali nakukutonda.”
38 Oloze ambile kuli vakiko ngwenyi: “Tuyenu kweka, kujimbongi jize jili kwakamwihi mangana ngukambulwile nakuze nawa, mwomwo echi chikiko ngwejililile.”+
39 Ngocho ayile nakwambulula mujisunangonga javo muNgalileya mwosena nakulovola vandemone.+
40 Jino kuli ikiye kwejile muka-mbumba nakumulembelela oku nafukama hamambuli, nakwamba ngwenyi: “Kachi nge unasake, unahase kungutomesa.”+
41 Hakwivwa ngocho, amwivwilile keke, olwele livoko lyenyi nakumukwata, kaha ambile kuli ikiye ngwenyi: “Ngunasake vene. Toma.”+
42 Hahaze vene yize mbumba yamufumine, kaha atomene.
43 Jino Yesu amukanjile nakumusuula hahaze vene ayenga.
44 Ambile kuli ikiye ngwenyi: “Kanda naulweza mutu numba umweko, oloze hakuwana nge unatomo, yako ukalisolole kuli kapilishitu nakuhana vyuma vize avulukile Mose+ mangana chipwenga unjiho kuli vakiko.”+
45 Oloze ikiye omu ayile aputukile kwambulula chuma kana nakutanjisa chihande kwosena, ngocho Yesu kahashile kwingila munganda yize musana weyeko, oloze apwile lika kuweluka kuvihela kwakuhona vatu. Chipwe ngocho, vatu vejilenga lika kuli ikiye kufuma kumitamba yosena.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Mako 1
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk umb_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn cjk_Latn sot_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang dyu_Latn fij_Latn cjk_Latn eng_Latn